Louis Baijot

Louis Baijot (e walon Louwis Baidjot), c' esteut on scrijheu e walon k' eplaidéve purade del prôze nén racontrece. 

Il aveut skepyî li 11 di nôvimbe 1924. Il a morou li 13 di may 2013. 

I scrijheut tot notant l' accint d' après Bayamont et Graide.

Di s' mestî il esteut mônî, matchand d' farenes po les biesses, pu tchîf d' ene pitite eterprijhe a s' no. 

 Ouve e walon 
vignette|Tecse da Gaston Lucy, léjhou pa Louis Baijot.
Il est eto mwaisse sicrijheu del gazete e walon Coutcouloudjoû.

I fourit rprins dins l' antolodjeye Scrijheus d' Årdene.

Come bouteu pol walon, il esteut onk des mwaisses ovrîs del soce des rcåzeus di l' Årdene nonnrece.

Il a rarindjî ene djivêye di mots raglenés pa gaston Lucy po ndè fé li "Motî d' Bive".

Il a eto rcopyî ene peclêye di bokets da Gaston Lucy e "Feller-Rasgoutadje", et da Pire-Djôzef Dosimont dins li scrijha des papîscrîts.

Il a ossu scrît del prôze nén racontrece pol Coutcouloudjoû et pol Rantoele.

Il a scrît sacwants pådjes sol Wikipedia walon.

 Si pôzucion so li rfondaedje do walon 
Pol rifondaedje do walon, i veyeut evi sacwants ponts tecnikes, come les betchfessîs OE et OI. Mins i veyeut voltî li betchfessî å, k' il eployive minme e Feller, po rascovri les accints do Payis d' ersè et d' après Bastogne po ç' foninme la.

Mins i poleut foirt åjheymint lére on scrijhaedje e rfondou, et li rdire avou s' prôpe accint. Come ezès scoles di rfondou walon d' Bive k' il a shuvou di 2003 a 2012.

I préjheut les rfondeus, et awè les pinses ki li rfondou esteut on bon sistinme po les djonnes Walons poleur raprinde li lingaedje.


 Si pådje d' uzeu so Wikipedia



 Si pådje so Wikisourd
 Pådje avou sacwants d' ses scrijhaedjes 
 Sacwants tecses avou l' mwaisse accint 

Baijot
Baijot